Cole Younger

Cole Younger (Thomas Coleman Younger; * 15. Jenna 1844 in Lee’s Summit, Missouri; † 21. März 1916 emdo) isa Gsetzlosa im domois no Wuidn Westn. Sei Dantn d Adeline Younger is d Mam vo de Dalton-Briada gwen.

 Lem 

Da Cole is mid 13 Gschwista af da Farm seina Äidan, Henry Washington Younger und Bersheba Leighton Fristoe afgwoxn. Ois im Biagagriag oi Jayhawkers era Farm iwafoin hom, isa glei draf ba de Quanrtill Raiders, a Partisandruppm fom William Clark Quanrtrill eidren. Mid dene hoda a am Massaka vou Lawrence teignumma kod. Ois da amerikanische Sezessionsgriag 1865 goa gwen is, hoda mid seine Briada Bob, Jim und John, de James Briada Frank und Jesse sowia Clell Miller, Arthur McCoy, Charlie Pitts, John Jarette und Bill Chadwell, de James -Younger Bandn grind. Se hom nocha z Missouri merare Bankn, Bostkutschn und Ziig iwafoin und ausgraubd.

Am 7. Septemba 1876 homses af de First National Bank in Northfield, Minnesota ogseng kod. Da Cole hod se foa da Bank postiad und drei fo ea han naiganga gwen. Ois se da Kassiara gwead hod, homs eam d Guagl ogschnittn. Gschossn is woan, da Cole is fickre woan und hod an Mo daschossn. Af des afe, hom de Biaga vo da Stod a ogfangt af de Bandn zan schiassn. De Raiba homse owa an Fluchtweg freischiassn kinna, da Bob Younger is owa falezt ling blim. Da Cole hodn owa mid gnumma. Da Legend no, woit da Jesse James an Bob ned midnemma und daschiassn. Da Cole hod des owa net zualossn und so han de James Briada alloa ookaut, de Younger Briada hand wegam faleztn Bob nua langsam foro kumma und hom no zwe Wocha Flucht afgehm kod.


Im foigandan Prozess hom se de Younger-Briada schuide bekennt, das ned afn Goign gmiassd hom und hand dafia Lemslengle eigschbiad woan

Da Cole Younger is 1903 begnadigt woan, hod no a eabars Lem gfiad und is im Oita vo 72 Joa gstoam.

 Vaeffadlichunga 

 Cole Younger: The Story of Cole Younger, by Himself. The Henneberry Company, Chicago 1903 ()

 Vafuimung 

 1949 – I Shot Jesse James 
 1957 – The True Story of Jesse James 
 1972 – The Great Northfield Minnesota Raid 
 1980 – Long Riders (David Carradine ois Cole Younger)
 1986 – The Last Days of Frank and Jesse James 
 1994 – The James Gang 
 2001 – American Outlaws

 Lidaradua 

 J. W. Buel: A Personal Interview With Cole Younger. In: The Border Outlaws. An Authentic and Thrilling History of the Most Noted Bandits of Ancient or Modern Times, the Younger Brothers, Jesse and Frank James, and their Comrades in Crime. Historical Publishing, St. Louis 1881, S. 234–242
 Bill O´Neal: Gunfighter. Alle Revolvermänner des Wilden Westens. Eine Enzyklopädie. 7. Auflage. Oesch, Zürich 2004, ISBN 3-0350-2013-2.

 Im Netz 
 Spartacus Educational

Kategorie:Wuida Westn
Kategorie:Räuber
Kategorie:US-Amerikaner
Kategorie:Mann